|  |  |  |
| --- | --- | --- |
|  | **Työryhmän asettaminen** |  |
|  |  |  |
|  |  | LVM/871/05/2016 |
|  | 29.4.2016 |  |
|  |  |  |

**Maailman radiotaajuuskonferenssin (WRC-19) kansallinen valmistelutyöryhmä**

Asettaminen

Liikenne- ja viestintäministeriö asettaa työryhmän avustamaan ministeriötä kansainvälisen televiestintäliitto ITU:n vuoden 2019 maailman radiotaajuuskonferenssin (WRC-19) kansallisessa valmistelussa.

**Toimikausi** Asettamispäivästä lukien 31.12.2019 saakka.

**Tausta** Maailman radiotaajuuskonferenssi (WRC) on neljän vuoden välein järjestettävä kansainvälisen televiestintäliitto ITU:n konferenssi, jossa sovitaan maailmanlaajuisesti radiotaajuuksien käytöstä. Konferenssissa tehtävillä kansainvälisillä päätöksillä on ratkaiseva vaikutus siihen, kuinka Suomessa radiotaajuuksia voidaan tulevaisuudessa käyttää tietoyhteiskunnan erilaisiin tarpeisiin.

 Vuonna 2019 pidettävän konferenssin asialistalla merkittäviä viestintäpoliittisia kysymyksiä ovat esimerkiksi taajuudet viidennen sukupolven (5 G) matkaviestinverkkojen käyttöön.

**Tehtävä** Kansallisen valmistelutyöryhmän tehtävänä on kartoittaa toimialan suhtautuminen WRC-19:ssa käsiteltäviin asioihin, seurata konferenssin valmistelua, avustaa ministeriötä Suomen kansallisten kantojen muodostamisessa sekä osallistua Suomen valtuuskunnan asettamiseen.

Työryhmässä käsitellään radiotaajuuskonferenssiin valmistautumiseen liittyviä viestintäpoliittisia kysymyksiä. Työryhmä kokoontuu tarpeen mukaan. Työryhmän alla toimii lisäksi Viestintäviraston johtama tekninen työryhmä, joka käsittelee konferenssiin valmistautumiseen liittyviä teknisiä kysymyksiä.

Liikenne- ja viestintäministeriö päättää Suomen neuvottelukannoista ja sitoutumisesta yhteiseurooppalaisiin esityksiin työryhmää kuultuaan.

**Kokoonpano**

Puheenjohtaja:

ylijohtaja Mikael Nyberg, liikenne- ja viestintäministeriö

Varapuheenjohtaja:

yksikön johtaja Risto Murto, liikenne- ja viestintäministeriö

Sihteerit: 1. viestintäneuvos Kaisa Laitinen, liikenne- ja viestintäministeriö

 2. johtava asiantuntija Pasi Toivonen, Viestintävirasto

Viestintäviraston johtaman teknisen alatyöryhmän puheenjohtajana toimii johtava asiantuntija Pasi Toivonen Viestintävirastosta ja sihteerinä erityisasiantuntija Jan Engelberg Viestintävirastosta.

Jäsenet: Työryhmät ovat avoimia kaikille virastoille, yrityksille ja yhteisöille, jotka haluavat olla mukana radiotaajuuskonferenssin kansallisessa valmistelussa. Kiinnostuneita tahoja pyydetään ilmoittamaan edustajiensa yhteystiedot työryhmien sihteereille 20.5.2016 mennessä.

Anne Berner

Liikenne- ja viestintäministeri

Harri Pursiainen

Kansliapäällikkö